Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) minister za izobraževanje, znanost in šport izdaja

ODREDBO
 o sprejetju izobraževalnih programov srednjega poklicnega izobraževanja, prilagojenih za dvojezično izvajanje v slovenskem in madžarskem jeziku na narodno mešanem območju v Prekmurju


1. člen

Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 170. seji, dne 18. 1. 2019, se sprejmejo prenovljeni izobraževalni programi srednjega poklicnega izobraževanja, prilagojeni za dvojezično izvajanje v slovenskem in madžarskem jeziku na narodno mešanem območju v Prekmurju:
· Administrator (DV), ki nadomešča obstoječi program objavljen v Uradnem listu RS, št. 30/09;

· Avtoserviser (DV), ki nadomešča obstoječi program objavljen v Uradnem listu RS, št. 30/09; 
· Elektrikar (DV), ki nadomešča obstoječi program objavljen v Uradnem listu RS, št. 30/09 in 101/13;
· Gastronomske in hotelske storitve (DV), ki nadomešča obstoječi program objavljen v Uradnem listu RS, št. 30/09;

· Inštalater strojnih inštalacij (DV), ki nadomešča obstoječi program objavljen v Uradnem listu RS, št. 30/09;

· Mehatronik operater (DV), ki nadomešča obstoječi program objavljen v Uradnem listu RS, št. 30/09 in 101/13;

· Oblikovalec kovin-orodjar (DV), ki nadomešča obstoječi program objavljen v Uradnem listu RS, št. 30/09; 

· Pečar-polagalec keramičnih oblog (DV), ki nadomešča obstoječi program objavljen v Uradnem listu RS, št. 30/09 in 

· Trgovec (DV), ki nadomešča obstoječi program objavljen v Uradnem listu RS, št. 30/09.

2. člen

(1) Izobraževalne programe iz prejšnjega člena Ministrstvo za izobraževanje, znanost in šport objavi na svoji spletni strani. 
(2) izobraževalni programi iz prejšnjega člena se začnejo izvajati s šolskim letom 2019/2020.

3. člen

Ta odredba začne veljati naslednji dan po objavi v Uradnem listu Republike Slovenije.

